62. ΑΝΑΓΚ. ΝΟΜΟΣ υπ’ αριθ. 70 της 18/24 Ιουλ. 1967 (ΦΕΚ Α΄ 126) Περί ελευθέρας επιβιβάσεως μέχρι 5 οπλιτών των Ενόπλων Δυνάμεων της Χώρας εις έκαστον λεωφορείον των ΚΤΕΛ της αστικής περιοχής Αθηνών–Πειραιώς και άλλων τινών διατάξεων. Άρθρ.1.-1.Επιτρέπεται η ελευθέρα επιβίβασις εις έκαστον λεωφορείον των ΚΤΕΛ πασών των αστικών λεωφορειακών περιοχών της Χώρας, μέχρι και 5 εν στολή οπλιτών των Ενόπλων Δυνάμεων της Χώρας (Υπαξιωματικών, στρατιωτών, ναυτών, σμηνιτών) άνευ καταβολής του κεκανονισμένου εισιτηρίου. 2.Οι τυχόν πέραν του άνω αριθμού επιβιβαζόμενοι εν στολή οπλίται των Ενόπλων Δυνάμεων εις τα ανωτέρω λεωφορεία, θα καταβάλουν το ισχύον εις εκάστην γραμμήν στρατιωτικόν εισιτήριον το οποίον ορίζεται εις το ήμισυ του ισχύοντος εκάστοτε πολιτικού εισιτηρίου, εξαιρέσει των γραμμών εκείνων, εφ’ ων ορίζεται ειδικόν στρατιωτικόν εισιτήριον. 3.Οι μαθηταί των Σχολών των Ενόπλων Δυνάμεων και των Σωμάτων Ασφαλείας καταβάλλουν το ως άνω καθοριζόμενον στρατιωτικόν εισιτήριον. Άρθρ.2.-Το κατά την διάταξιν της παρ. 9 του άρθρ. 11 του Ν.Δ. 4354/64 και δι’ αποφάσεως του Υπουργού Συγκοινωνιών παρεχομένων δικαίωμα χρησιμοποιήσεως των λεωφορείων των ΚΤΕΛ αστικής ή υπεραστικής γραμμής, οιασδήποτε περιοχής επί καταβολή μειωμένου εισιτηρίου, εις τους μαθητάς των Δημοσίων Σχολείων Μέσης Εκπαιδεύσεως και τους Σπουδαστάς των Σχολών Ανωτάτης Εκπαιδεύσεως, επεκτείνεται δια του παρόντος και εις τους σπουδαστάς των Σχολών Ανωτέρας Εκπαιδεύσεως, ως και των Τεχνικών Σχολών Επαγγελματικής Εκπαιδεύσεως. Ως Σχολαί Ανωτέρας Εκπαιδεύσεως θεωρούνται, δια την εφαρμογήν του παρόντος, άπασαι αι μεταγυμνασιακής φοιτήσεως ανεγνωρισμέναι τοιαύται. Εφεξής οι σπουδασταί των Σχολών Ανωτάτης και Ανωτέρας Εκπαιδεύσεως θα καταβάλλουν μειωμένον εισιτήριον εις τα αστικά λεωφορεία της περιοχής, ένθα η έδρα της Σχολής εις ην φοιτούσιν επί τη επιδείξει ειδικού δελτίου φοιτητικής ταυτότητος, όπερ θα ανανεούται εις την αρχήν εκάστου σπουδαστικού έτους και θα ισχύη δια την σπουδαστικήν περίοδον. Δεν ανανεούται το δελτίον των μη προαγομένων φοιτητών. Άρθρ.3.-1.Από της ισχύος του παρόντος νόμου θεωρούνται άκυρα πάντα τα άχρι τούδε εκδεδομένα οπωσδήποτε δελτία ελευθέρας κυκλοφορίας, καταργείται δε πάσα διάταξις γενική ή ειδική επιτρέπουσα το δικαίωμα της μεταφοράς οιουδήποτε ατόμου βάσει δελτίου ελευθέρας κυκλοφορίας επί των πάσης φύσεως μεταφορικών μέσων. Εξαιρούνται απαλλασσόμενοι της καταβολής κομίστρου εις τα λεωφορεία α)τα όργανα των Σωμάτων Ασφαλείας, β)οι Αξιωματικοί Πολεμικής διαθεσιμότητος, γ)οι ανάπηροι πολέμου γενικώς Αξιωματικοί και Οπλίται όλων των όπλων και των Σωμάτων Ασφαλείας, δ)οι θεράποντες και θεραπαινίδες αναπήρων πολέμου ολικής αναπηρίας 100%, ε) οι αγροτικοί διανομείς οσάκις εκτελούσι δρομολόγιον προς εκτέλεσιν υπηρεσίας εν τη περιοχή των και οι λοιποί ταχυδρομικοί διανομείς κατά την εκτέλεσιν της υπηρεσίας των προς διανομήν της αλληλογραφίας ή πληρωμήν επιταγών και εφ’ όσον φέρουσιν την γραμματοπήραν των και ς)το προσωπικόν των λεωφορείων μόνον εν στολή. Άπαντες οι ανωτέρω θα ταξιδεύουσιν ελευθέρως εις έκαστον λεωφορείον επί τη επιδείξει της ταυτότητος αυτών. Εξαιρούνται επίσης α)οι υπάλληλοι του Οργανισμού Ελέγχου της δι’ αυτοκινήτων Συγκοινωνίας (ΟΕΑΣ) μέχρις 80, β)τα όργανα του σώματος επιθεωρήσεως εργασίας μέχρις 125 και γ)τα όργανα της Υπηρεσίας ελέγχου φορολογίας αυτοκινήτων (ΥΕΦΑ) μέχρις 170. Ούτοι θα ταξιδεύουσιν ελευθέρως βάσει ειδικών δελτίων εκδιδομένων υπό του Υπουργείου Συγκοινωνιών. 2.Απαλλάσσονται της καταβολής κομίστρου και επομένως παρέχεται δελτίον ελευθέρας κυκλοφορίας δια τας ανάγκας των εξής υπηρεσιών α)εις 5 εκ των υπηρετούντων υπαλλήλων εις το γραφείον του Προέδρου της Κυβερνήσεως, εις 5 εκ των υπηρετούντων εις το Γραφείον του Αντιπροέδρου της Κυβερνήσεως και ανά 5 εις έκαστον Υπουργείον πλην των Υπουργείων Συγκοινωνιών και Εμπορικής Ναυτιλίας εις α παρέχονται ανά 15 δελτία ελευθέρας κυκλοφορίας. «3.Επιτρέπεται η κατόπιν εγκρίσεως του Υπουργού Συγκοινωνιών χορήγησις, υπό των Σιδηροδρόμων του Ελληνικού Κράτους, απροσώπων δελτίων ελευθέρας κυκλοφορίας, εφ’ ολοκλήρου ή τμημάτων του δικτύου αυτών εις τας εξής υπηρεσίας και προς χρήσιν των οργάνων αυτών: α)Υπουργείον Εθνικής Αμύνης μέχρι 12, β)Υπουργείον Δημοσίας Τάξεως μέχρις 20, γ)Κεντρικήν Υπηρεσίαν Πληροφοριών μέχρι 5 και δ)Υπηρεσίαν Τύπου και Πληροφοριών του Υπουργείου Προεδρίας Κυβερνήσεως μέχρι 3». Η παρ. 3 προσετέθη δια του άρθρ. 1 Α.Ν. 403 της 9/14 Μαΐου 1968 (κατωτ. αριθ. 71). (Αντί της σελ. 312,51) Σελ. 312,51(α) 334-095 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.62 Άρθρ.4.-Η διάταξις της παρ. 4 του άρθρ. 10ου του Νόμ. 1910 του 1944 αφορώσα τους Πολυτέκνους διατηρείται εν ισχύϊ μόνον όσον αφορά τας δια λεωφορείων αστικάς και υπεραστικάς συγκοινωνίας. Άρθρ.5.-1.Άπαντα γενικώς τα δελτία ελευθέρας κυκλοφορίας εκδίδονται υπό του Υπουργού Συγκοινωνιών απαγορευομένης της εκδόσεως πέραν των ανωτέρω αναφερομένων τοιούτων παρ’ οιασδήποτε άλλης Υπηρεσίας ή Οργανώσεως. 2.Αι λεπτομέρειαι αι αφορώσαι εις την έκδοσιν των μετά την ισχύν του παρόντος εκδοθησομένων δελτίων ελευθέρας κυκλοφορίας ως και πάσα άλλη λεπτομέρεια αφορώσα εις την εκτέλεσιν του παρόντος νόμου καθορισθήσονται δι’ αποφάσεως του Υπουργού Συγκοινωνιών. Άρθρ.6.-Η παρ. 1 του άρθρ. 134 του Κώδικος περί εκλογής Βουλευτών δι ης παρέχεται εις τους Βουλευτάς και μετά την διάλυσιν της Βουλής δικαίωμα ελευθέρας χρήσεως συγκοινωνιακών μέσων, ως και ταχυδρομικών, τηλεφωνικών και άλλων ατελειών καταργείται. Σελ. 312,52(α) 334-096 21.Ζ.α.62 Κοινά Ταμεία Εκμεταλλεύσεως Λεωφορείων (ΚΤΕΛ) 